PIB Headquarters
कोविड-19 पर पीआईबी का बुलेटिन
- भारत ने कोविड-19 टीकाकरण में एक और अहम उपलब्धि हासिल कर ली, कोविड वैक्सीन लगाने की संख्या में अमेरिका को पीछे छोड़ दिया
- देशभर में टीके की 32.36 करोड़ खुराकें लगाई गईं
- पिछले 24 घंटों के दौरान भारत में 46,148 नये मामले
- भारत के सक्रिय मामले कम होकर 5,72,994 हुए
- सक्रिय मामले कुल मामलों का केवल 1.89 प्रतिशत रह गये हैं।
- देश में अब तक स्वस्थ होने वालों की कुल संख्या 2,93,09,607 है
- बीते 24 घंटे में स्वस्थ होने मरीजों की कुल संख्या 58,578 है
- लगातार 46वें दिन नए मामलों की तुलना में रोजाना स्वस्थ होने वालों की संख्या ज्यादा रही
- स्वस्थ होने की दर  बढ़कर 96.80 प्रतिशत हुई
- साप्ताहिक पॉजिटिविटी रेट 5 प्रतिशत से नीचे बनी हुई है, अभी 2.81 प्रतिशत है
- दैनिक पॉजिटिविटी रेट 2.94 प्रतिशत है, लगातार 21 दिनों से 5 प्रतिशत से नीचे बनी हुई है
#Unite2FightCorona
#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
कोविड-19 पर अपडेट
- भारत ने कोविड-19 टीकाकरण में एक और उपलब्धि हासिल कर ली; कोविड टीका लगाने की संख्या के मामले में अमेरिका को पीछे छोड़ दिया
- देश भर में कोविड-19 के टीके की 32.36 करोड़ खुराकें लगाई गईं
- पिछले 24 घंटों के दौरान भारत में 46,148 नये मामले
- भारत के सक्रिय मामले कम होकर 5,72,994 हुए
कोविड-19 टीकाकरण अभियान में भारत ने एक और अहम पड़ाव हासिल कर लिया। इस सिलसिले में भारत ने अधिकतम टीके लगाने में अमेरिका को पीछे छोड़ दिया है। भारत का कोविड टीकाकरण अभियान 16 जनवरी, 2021 को शुरू हुआ था, जबकि अमेरिका ने अपने यहां यह अभियान 14 दिसंबर, 2020 को ही शुरू कर दिया था।
भारत में कुल टीकाकरण विस्तार कल 32.36 करोड़ से ज्यादा हो गया। आज सुबह सात बजे तक मिली अस्थाई रिपोर्ट के अनुसार 43,21,898 सत्रों के जरिए टीके की कुल 32,36,63,297 खुराकें लगाई गईं। पिछले 24 घंटों के दौरान कुल 17,21,268 खुराकें दी गईं।
इसमें शामिल:
|
|
स्वास्थ्य कर्मी
|
|
पहली खुराक
|
|
1,01,98,257
|
|
दूसरी खुराक
|
|
72,07,617
|
|
अग्रिम पंक्ति के कर्मी
|
|
पहली खुराक
|
|
1,74,42,767
|
|
दूसरी खुराक
|
|
93,99,319
|
|
18-44 वर्ष आयु वर्ग
|
|
पहली खुराक
|
|
8,46,51,696
|
|
दूसरी खुराक
|
|
19,01,190
|
|
45-59 वर्ष आयु वर्ग
|
|
पहली खुराक
|
|
8,71,11,445
|
|
दूसरी खुराक
|
|
1,48,12,349
|
|
60 वर्ष से अधिक
|
|
पहली खुराक
|
|
6,75,29,713
|
|
दूसरी खुराक
|
|
2,34,08,944
|
|
योग
|
|
32,36,63,297
कोविड-19 टीकाकरण की सार्वभौमिकरण का नया अध्याय 21 जून, 2021 को शुरू हुआ था। केंद्र सरकार देशभर में कोविड-19 टीकाकरण का दायरा बढ़ाने और इस प्रक्रिया में तेजी लाने के लिये कटिबद्ध है।
पिछले 24 घंटों के दौरान भारत में 46,148 नये मामले दर्ज किये गये
इक्कीसवें दिन लगातार रोजाना के हिसाब से एक लाख से कम मामले आ रहे हैं। यह केंद्र और राज्यों/केंद्र शासित प्रदेशों की मिली-जुली कोशिशों का नतीजा है।
भारत में सक्रिय मामलों में लगातार गिरवाट भी देखी जा रही है। आज देश में सक्रिय मामलों की तादाद 5,72,994 रही।
पिछले 24 घंटों के दौरान 13,409 की कुल गिरावट देखी गई और देश के कुल पॉजिटिव मामलों में सक्रिय मामले केवल 1.89 प्रतिशत रह गये हैं।
भारत में ज्यादा से ज्यादा लोग कोविड-19 से स्वस्थ हो रहे हैं, जिससे लगातार 46वें दिन नए मामलों की तुलना में रोजाना स्वस्थ होने वालों की संख्या ज्यादा रही है। पिछले 24 घंटे में 58,578 लोग स्वस्थ हुए हैं।
पिछले 24 घंटों के दौरान रोजाना आने वाले नये मामलों की तुलना में स्वस्थ हुए लोगों की संख्या लगभग 12 हजार  अधिक हैं।
महामारी की शुरुआत से जितने लोग संक्रमित हुये हैं, उनमें से 2,94,09,607 लोग कोविड-19 से पहले ही स्वस्थ चुके हैं, और पिछले 24 घंटों में 58,578 मरीज स्वस्थ हुए हैं। इस हवाले से रिकवरी दर 96.80 प्रतिशत है, जिसमें लगातार बढ़ने का रुझान कायम है।
अधिक जानाकारी के लिए: https://pib.gov.in/PressReleasePage.aspx?PRID=1730849
कोविड-19 टीकाकरण की ताज़ा जानकारी
राज्यों और केंद्र शासित प्रदेशों को टीके की 31.69 करोड़ से अधिक खुराकें दी गईं
राज्यों/केंद्र शासित प्रदेशों के पास अब भी लगाने के लिए टीके की 1.15 करोड़ से अधिक खुराकें मौजूद हैं
केंद्र सरकार द्वारा नि:शुल्क और राज्यों द्वारा सीधी खरीद व्यवस्था के तहत अब तक वैक्सीन की 31.69 करोड़ से अधिक  खुराकें राज्यों और केंद्र शासित प्रदेशों को प्रदान की गई हैं। आज आठ बजे सुबह तक उपलब्ध आंकड़ों के अनुसार, बेकार हो जाने वाली खुराकों को मिलाकर कुल 30,54,17,617 खुराकों की खपत हो चुकी है।
अभी राज्यों और केंद्र शासित प्रदेशों के पास कोविड-19 टीके की 1.15 करोड़ से अधिक  खुराकें बची है और इस्तेमाल नहीं हुई हैं, जिन्हें लगाया जाना है।
अधिक जानकारी के लिए:
https://pib.gov.in/PressReleasePage.aspx?PRID=1730817
प्रधानमंत्री ने सबको वैक्सीन-मुफ्त वैक्सीन की प्रतिबद्धता दोहराई
प्रधानमंत्री श्री नरेन्द्र मोदी ने भारत में टीकाकरण अभियान को गति देने वाले सभी लोगों को बधाई दी है।
एक ट्वीट में प्रधानमंत्री ने कहाः
“भारत का टीकाकरण अभियान रफ्तार पकड़ रहा है ! इस प्रयास में लगे सभी लोगों को बधाई। हमारी सबको वैक्सीन-मुफ्त वैक्सीन की प्रतिबद्धता कायम है।”
अधिक जानकारी के लिए :
https://pib.gov.in/PressReleasePage.aspx?PRID=1730857
डॉ. हर्षवर्धन ने कोविड-19 पर मंत्रीसमूह की 29वीं बैठक की अध्यक्षता की
- मंत्री समूह ने कोविड उपयुक्त व्यवहार के महत्व को दोहराया, क्योंकि राज्य स्थिति को जांच-परख कर अनलॉक कर रहे हैं
- दूसरी लहर अभी भी समाप्त नहीं हुई है; कुछ क्षेत्रों में चिंता उजागर की गई
केंद्रीय स्वास्थ्य एवं परिवार कल्याण मंत्री डॉ. हर्षवर्धन ने आज वीडियो कॉन्फ्रेंस के माध्यम से कोविड-19 पर उच्च स्तरीय मंत्री समूह  की 29वीं बैठक की अध्यक्षता की। उनके साथ नागर विमानन मंत्री श्री हरदीप एस. पुरी, गृह राज्य मंत्री श्री नित्यानंद राय और स्वास्थ्य एवं परिवार कल्याण राज्य मंत्री श्री अश्विनी कुमार चौबे भी शामिल हुए। नीति आयोग के सदस्य  डॉ. विनोद के पॉल वर्चुअल रूप से उपस्थित थे।
मंत्रियों के समूह ने कोविड प्रबंधन में अथक परिश्रम से काम करने वाले लोगों की तथा देश भर में कोविड टीकाकरण के कवरेज और गति को बढ़ाने की सराहना की।
अधिक जानकारी के लिए:
https://pib.gov.in/PressReleasePage.aspx?PRID=1730953
ऑक्सीजन एक्सप्रेस ट्रेनों ने राष्ट्र की सेवा में 34760 एमटी से ज्यादा एलएमओ की आपूर्ति की
- ऑक्सीजन एक्सप्रेस से तमिलनाडु को सबसे ज्यादा एलएमओ की आपूर्ति
- तमिलनाडु को 6476 एमटी से ज्यादा एलएमओ की हुई आपूर्ति
- ऑक्सीजन एक्सप्रेस से देश के दक्षिणी राज्यों को एलएमओ की आपूर्ति का आंकड़ा 20000 एमटी से ज्यादा हुआ
- 474 ऑक्सीजन एक्सप्रेस ने देश भर में ऑक्सीजन की आपूर्ति की
- ऑक्सीजन एक्सप्रेस ट्रेनों ने अभी तक 1976 टैंकरों की ढुलाई की और 15 राज्यों तक राहत पहुंचाई
- ऑक्सीजन एक्सप्रेस ट्रेनों ने तेलंगाना, आंध्र प्रदेश और कर्नाटक को क्रमशः 3700, 4800 और 4700 एमटी से ज्यादा एलएमओ की आपूर्ति की
- महाराष्ट्र को 614 एमटी, उत्तर प्रदेश को लगभग 3797 एमटी, मध्य प्रदेश को 656 एमटी, दिल्ली को 5791 एमटी, हरियाणा को 2354 एमटी, राजस्थान को 98 एमटी, कर्नाटक को 4697 एमटी, उत्तराखंड को 320 एमटी, तमिलनाडु को 6476 एमटी, आंध्र प्रदेश को 4824 एमटी, पंजाब को 225 एमटी, केरल को 513 एमटी, तेलंगाना को 3791 एमटी, झारखंड को 38 एमटी और असम को 560 एमटी ऑक्सीजन प्राप्त हो गई है
भारतीय रेल देश भर में विभिन्न राज्यों को तरल मेडिकल ऑक्सीजन  की आपूर्ति के द्वारा राहत पहुंचाने के अपने सफर को जारी रखे हुए है। ऑक्सीजन एक्सप्रेस ट्रेनों ने राष्ट्र की सेवा में 34,000 एमटी एलएमओ की आपूर्ति के आंकड़े को पार कर लिया है। अभी तक, भारतीय रेल ने देश के विभिन्न राज्यों को 1976 से ज्यादा टैंकरों में लगभग 34760 एमटी एलएमओ की आपूर्ति की है। उल्लेखनीय है कि अभी तक 474 ऑक्सीजन एक्सप्रेस अपना सफर पूरा कर चुकी हैं और विभिन्न राज्यों में राहत पहुंचा चुकी हैं। ऑक्सीजन एक्सप्रेस ने देश के दक्षिणी राज्यों को 20,000 एमटी से ज्यादा एलएमओ की आपूर्ति कर दी है।
अधिक जानकारी के लिए:
https://pib.gov.in/PressReleasePage.aspx?PRID=1730995
कोविड-19 महामारी के खिलाफ लड़ाई में भारतीय अर्थव्यवस्था को समर्थन देने के लिए केन्द्रीय वित्त एवं कारपोरेट कार्य मंत्री श्रीमती निर्मला सीतारमण ने 6,28,993 करोड़ रुपए के प्रोत्साहन पैकेज की घोषणा की
केन्द्रीय वित्त एवं कारपोरेट कार्य मंत्री की ओर से घोषित प्रोत्साहन पैकेज पर प्रस्तुतिकरण देखने के लिए यहां पर क्लिक करें: https://pib.gov.in/PressReleasePage.aspx?PRID=1730924
केंद्रीय मंत्री डॉ. जितेंद्र सिंह ने दूसरे जन स्वास्थ्य शिखर सम्मेलन 2021 में उद्घाटन सत्र को संबोधित किया;
कहा, कोविड महामारी ने भारत की स्वास्थ्य सेवा प्रणाली में सार्वजनिक-निजी भागीदारी मॉडल को दोनों के लिए लाभ की स्थिति के साथ मजबूत किया है
केंद्रीय पूर्वोत्तर क्षेत्र विकास राज्य मंत्री  तथा प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा एवं अंतरिक्ष राज्य मंत्री डॉ. जितेंद्र सिंह ने कहा कि, कोविड महामारी ने भारत की स्वास्थ्य सेवा प्रणाली में सार्वजनिक-निजी भागीदारी मॉडल को दोनों के लिए ही लाभ की स्थिति के साथ मजबूत किया है।
भारतीय उद्योग परिसंघ  द्वारा आयोजित दूसरे जन स्वास्थ्य शिखर सम्मेलन 2021 को संबोधित करते हुए डॉ. सिंह ने कहा कि, उद्योग और जन स्वास्थ्य विशेषज्ञों के बीच यह साझेदारी स्वास्थ्य देखभाल एवं निदान प्रणाली, टीका विकास, अनुसंधान व विकास, ग्रामीण क्षेत्रों के लिए टेलीमेडिसिन सुविधाएं तथा दवाओं की डिजिटल डिलीवरी जैसे विभिन्न मॉडलों पर काम करने के इस्तेमाल की जा सकती है। केंद्रीय मंत्री ने कहा कि, यह साझेदारी परिवर्तनकारी साबित हो सकती है और यह भारत में स्वास्थ्य क्षेत्र को सही मायने में बदलकर रख देगी।
अधिक जानकारी के लिए:
https://pib.gov.in/PressReleasePage.aspx?PRID=1730997
पीआईबी के क्षेत्रीय कार्यालयों से प्राप्त जानकारी
महाराष्ट्र: महाराष्ट्र में कोविड-19 डेल्टा प्लस वेरिएंट के 21 मामले मिलने की पृष्ठभूमि में, राज्य में आज से संशोधित लॉकडाउन गाइडलाइंस को लागू किया गया है। नए गाइडलाइंस के तहत मॉल और थिएटर बंद रहेंगे। आवश्यक सेवाओं के कर्मचारियों के लिए मुंबई लोकल सेवाओं को अनुमति दी गई है। सरकारी कार्यालय 50 प्रतिशत क्षमता के साथ चलेंगे, जबकि निजी कार्यालय शाम 4 बजे तक चल सकते हैं। पांच या अधिक व्यक्तियों के एकत्रित होने पर रोक लगाने वाली धारा-144 सभी जगहों पर लागू है। महाराष्ट्र ने रविवार को कोरोनो वायरस के 9,974 नए पॉजिटिव मामले और 143 मौतें होने की जानकारी दी, जिससे संक्रमणों की संख्या 60,36,821 और मृतकों की संख्या 1,21,286 हो गई। दिन भर में कुल 8,562 रोगियों को अस्पतालों से छुट्टी दे दी गई, जिससे 1,22,252 सक्रिय मामलों को छोड़कर महाराष्ट्र में अब तक स्वस्थ होने वालों की संख्या 57,90,113 हो गई। मुंबई ने 739 नए मामले और 13 मौतों की सूचना दी, जिससे कुल मामलों की संख्या बढ़कर 7,20,349 और कोविड-19 मृतकों की संख्या 15,396 हो गई।
गुजरात: रविवार को गुजरात में कोविड-19 मामलों की कुल संख्या 112 बढ़कर 8,23,244 हो गई, जबकि मृतकों की कुल संख्या में तीन की बढ़ोतरी हो गई और स्वस्थ होने वालों की संख्या 305 तक बढ़ गई। राज्य ने अब तक 10,051 मौतें देखी हैं और 8,09,506 लोगों को स्वस्थ होने के बाद छुट्टी दी गई है, जो कि कुल मामलों का 98.33 प्रतिशत है। राज्य में अभी 3,687 सक्रिय मामले हैं, जिनमें 21 गंभीर मामले शामिल हैं। रविवार को 18-44 आयु वर्ग के 1,48,818 व्यक्तियों सहित 2,40,985 लोगों को कोविड-19 से बचाव के टीके लगाए गए, जिससे गुजरात में लगे टीके की कुल खुराकों की संख्या 2,48,79,127 पहुंच गई।
राजस्थान: राजस्थान में कोविड-19 के नए और सक्रिय मामलों में उल्लेखनीय गिरावट देखी जा रही है। रविवार को, राज्य के 33 में से 12 जिलों ने कोविड के नए सक्रिय मामले शून्य दर्ज किए। इनमें प्रतापगढ़, जैसलमेर, जालोर और भरतपुर जैसे जिले शामिल हैं। रविवार को राजस्थान ने 162 कोविड-19 मामले और चार मौतों की सूचना दी, जिससे राज्य में संक्रमण की कुल संख्या 9,52,129 और मृतकों की संख्या 8,914 हो गई। अलवर में संक्रमण के सबसे ज्यादा 63, जबकि जयपुर और श्रीगंगानगर में 20-20 नए मामले सामने आए। अब तक इस बीमारी से कुल 9,41,482 मरीज स्वस्थ हो चुके हैं और अभी सक्रिय मामलों की संख्या 1,733 है।
मध्य प्रदेश: मध्य प्रदेश में कोरोना संक्रमण के नए मामले लगातार घटते जा रहे हैं। कल राज्य के 52 जिलों में कुल 39 नए मामले सामने आए। रविवार को मध्य प्रदेश ने कोविड-19 के सिर्फ 39 नए मामले और 21 मौतें दर्ज कीं, जिससे संक्रमण के मामलों की संख्या 7,89,696 और मृतकों की संख्या 8,917 हो गई। पिछले 24 घंटों में मध्य प्रदेश के कुल 52 जिलों में से 37 जिलों ने एक भी नया मामला नहीं दर्ज किया। राज्य में 816 सक्रिय मामले हैं। ठीक इसी समय, राज्य के छह जिले- सीधी, देवास, झाबुआ, मंडला, खंडवा और बुरहानपुर पूरी तरह से कोरोना संक्रमण मुक्त हो गए हैं। इस बीच, राज्य सरकार ने रविवार को लागू लॉकडाउन को समाप्त कर दिया है। हालांकि, रात का कर्फ्यू जारी रहेगा।
छत्तीसगढ़: रविवार को छत्तीसगढ़ ने 244 नए कोरोना पॉजिटिव मामले मिलने और चार लोगों की मौत होने की जानकारी दी, जिससे संक्रमितों की संख्या 9,93,289 और मृतकों की संख्या 13,431 तक पहुंच गई। दिन भर में 29 लोगों को अस्पतालों से छुट्टी मिलने और 335 लोगों के होम आइसोलेशन पूरा करने के बाद, छत्तीसगढ़ में 6,596 सक्रिय मामलों को छोड़कर, स्वस्थ होने वालों की संख्या 9,73,262 तक पहुंच गई।
गोवा: रविवार को गोवा में कोरोनावायरस मामलों की संख्या 215 बढ़कर 1,66,098 तक पहुंच गई, जबकि सात अन्य मरीजों की मौत के साथ मृतकों की संख्या 3,039 हो गई। दिन भर में कुल 301 मरीज संक्रमण से स्वस्थ हो गए, जिससे राज्य में स्वस्थ होने वालों की संख्या 1,60,548 हो गई। अभी इस तटीय राज्य में कोविड-19 के 2,511 सक्रिय मामले हैं। गोवा के मुख्यमंत्री प्रमोद सावंत ने कहा है कि उनकी सरकार विशेषज्ञों की एक समिति और आवश्यक बुनियादी ढांचे के साथ कोरोनोवायरस संक्रमण की संभावित तीसरी लहर से निपटने के लिए तैयार है। प्रशिक्षित कर्मचारियों के साथ एक बाल चिकित्सा गहन देखभाल इकाई और एक नवजात गहन देखभाल इकाई को पहले ही तैयार किया जा चुका है, जबकि उनके नेतृत्व वाला टास्क फोर्स जरूरत पड़ने पर उपकरणों को खरीदने के लिए तैयार है।
केरल: आज राज्य के स्वास्थ्य विभाग ने बगैर किसी प्राथमिकता के 18 साल से अधिक आयु के सभी लोगों के टीकाकरण का आदेश जारी कर दिया। यह नया फैसला केंद्र सरकार की नई टीका नीति के अनुरूप लिया गया है। इस बीच, कोविड-19 लगातार बने हुए जोखिम को देखते हुए प्रदर्शनों के बीच, केरल के विश्वविद्यालयों ने आज विभिन्न कॉलेजों में विभिन्न पाठ्यक्रमों की परीक्षाओं का आयोजन किया। कल राज्य ने कोविड के 10,905 नए मामले दर्ज किए। 62 नई मौतों के साथ, मृतकों की संख्या बढ़कर 12,879 हो गई। जांच की पॉजिटिविटी रेट 10.49 प्रतिशत दर्ज की गई है। राज्य में अब तक कुल 1,36,62,000 लोगों का टीकाकरण किया जा चुका है। इनमें से 1,06,00,174 ने पहली और 30,61,826 ने दूसरी खुराक ली।
तमिलनाडु: तमिलनाडु सरकार द्वारा घोषित लॉकडाउन में अतिरिक्त छूट आज से लागू हो गई है। आज से 23 जिलों में कपड़े और ज्वैलरी की दुकानें खुल जाएंगी। चेन्नई समेत चार जिलों में मंदिर और अन्य पूजा स्थल भी आज से खुल गए। स्वास्थ्य सचिव जे राधाकृष्णन ने जिला कलेक्टरों से जांच में डेल्टा प्लस वेरिएंट के लिए पॉजिटिव मिले सभी लोगों के संपर्क में आने वालों के लिए युद्ध स्तर पर टीकाकरण अभियान चलाने के लिए कदम उठाने के निर्देश दिए हैं। रविवार को तमिलनाडु ने 5,127 नए मामले और 91 मौतें दर्ज कीं, जिससे कुल मामलों की संख्या 24,65,874 और मृतकों की संख्या 32,290 हो गई। राज्य में सक्रिय मामलों की संख्या 42,801 बची है। तमिलनाडु में अब तक कुल 1,50,23,073 लोगों का टीकाकरण किया जा चुका है। इनमें से 1,25,36,293 ने पहली और 24,86,780 ने दूसरी खुराक ली। इसी तरह, पुडुचेरी केंद्र शासित प्रदेश में अब तक कुल 4,81,872 लोगों को टीका लगाया गया है। इसमें से 4,18,646 ने पहली और 63,226 ने दूसरी खुराक ली।
कर्नाटक: 27-06-2021 के लिए जारी राज्य सरकार के बुलेटिन के अनुसार, दर्ज हुए नए मामले: 3,604; कुल सक्रिय मामले: 1,01,042; कोविड से हुई नई मौतें: 89; कोविड से हुई कुल मौतें: 34,743; कल लगभग 1,00,036 टीकाकरण के साथ राज्य में अब तक कुल 2,17,25,763 टीकाकरण हो चुके हैं। अप्रैल में दूसरी लहर आने के बाद से बेंगलूरु में दैनिक कोविड-19 मामलों की संख्या में 97 प्रतिशत की तेज गिरावट देखी गई है। लेकिन, आंकड़े दर्शाते हैं कि आईसीयू मामलों की संख्या में कमी बहुत धीमी है। सोमवार को सरकार स्कूलों को सामान्य तरीके से दोबारा खोलने के बारे में फैसला ले सकती है।
आंध्र प्रदेश: 33 मौतों के साथ राज्य ने 95,327 नमूनों की जांच के बाद कोविड-19 के 4,250 नए मामले मिलने की सूचना दी, जबकि पिछले 24 घंटों में 5,570 लोगों को छुट्टी दे दी गई। कुल मामले: 18,79,872; सक्रिय मामले: 44,773; अस्पतालों से छुट्टी पाने वाले मरीज: 18,22,500; मृत्यु: 12,599। कल तक राज्य में टीके की कुल 1,48,68,807 खुराकें लगाई गईं, जिसमें 1,19,58,636 पहली और 29,10,171 दूसरी खुराकें शामिल हैं। सोमवार को आंध्र प्रदेश सरकार ने 1 जुलाई से 13 जिलों में से उन आठ जिलों में कर्फ्यू में अतिरिक्त तीन घंटे की ढील दे दी, जहां कोविड पॉजिटिविटी रेट पांच प्रतिशत से नीचे आ गया है।
तेलंगाना: कल कुल 748 नए दैनिक मामले और आठ मौतें दर्ज की गईं, जिससे राज्य में मामलों की कुल संख्या 6,20,613 और मौतों की कुल संख्या 3,635 हो गई। अब राज्य में सक्रिय मामलों की संख्या 14,302 है। मरीजों के स्वस्थ होने के 96.72 प्रतिशत राष्ट्रीय औसत की तुलना में राज्य में रिकवरी रेट 97.10 प्रतिशत है। प्रदेश में सरकारी व निजी शिक्षण संस्थानों के शैक्षणिक और गैर-शैक्षणिक कर्मचारियों को टीका लगाने के लिए विशेष टीकाकरण अभियान चलाया जा रहा है। राज्य में सड़क किनारे कारोबार करने वाले व्यक्तियों और झुग्गी बस्तियों में रहने वाले लोगों के टीकाकरण के लिए 30 मोबाइल टीकाकरण वैन को लगाया गया है। टीकाकरण के आंकड़ों की बात करें तो राज्य में कल सभी श्रेणियों के कुल 97,239 लोगों को पहली खुराक और 8,986 दूसरी खुराक लगाई गई। राज्य में पहली खुराक पाने वालों की कुल संख्या 89,45,119 और दूसरी खुराक पाने वालों की कुल संख्या 14,85,426 है। राज्य में वैक्सीन की बर्बादी 0.11 प्रतिशत दर्ज की गई है।
पंजाब: 27 जून, 2021 तक की स्थिति के अनुसार, जांच में पॉजिटिव मिले मरीजों की कुल संख्या 5,94,883 है। सक्रिय मामलों की संख्या 4,020 है। दर्ज की गई कुल मौतें 15,991 हैं। पहली खुराक  के साथ कुल कोविड-19 टीकाकरण 13,10,437 है। दूसरी खुराक  के साथ कुल कोविड-19 टीकाकरण 3,34,916 है। 45 वर्ष से अधिक आयु वर्ग का पहली खुराक के साथ कुल टीकाकरण 33,99,067 है। 45 वर्ष से अधिक आयु वालों का दूसरी खुराक के साथ कुल टीकाकरण 6,07,316 है।
हरियाणा: 27 जून, 2021 तक की स्थिति के मुताबिक, अभी तक पॉजिटिव मिले नमूनों की कुल संख्या 7,68,378 है। कोविड-19 के कुल सक्रिय मरीजों की संख्या 1,685 हैं। मृतकों की कुल संख्या 9,385 है। अब तक टीकाकरण कराने वाले लोगों की कुल संख्या 84,70,513 है।
चंडीगढ़: 27 जून, 2021 तक की स्थिति के अनुसार, लैब से सत्यापित कोविड-19 के कुल मामले 61,624 हैं। कुल सक्रिय मामले 203 है। अब तक कोविड-19 से होने वाली मौतों की कुल संख्या 807 है।
हिमाचल प्रदेश: 27 जून, 2021 तक की स्थिति के अनुसार, अभी तक जांच में पॉजिटिव पाए गए मरीजों की संख्या 2,01,665 है। सक्रिय मामलों की कुल संख्या 1,754 है। अब तक सामने आई मौतों की कुल संख्या 3,457 है।
असम: पिछले 24 घंटों में असम में कोविड-19 से कुल 37 मौतें हुईं, जबकि पूरे दिन पूरे प्रदेश में हुई 55,131 जांचों से संक्रमण के 1,523 नए मामले सामने आए। कामरूप मेट्रो में 149 नए मामले सामने आए। असम में कोविड-19 से मृत्यु दर एक प्रतिशत से भी कम है। लेकिन आज की तारीख तक मृतकों की संख्या 4,440 पहुंच गई है। राज्य में प्रतिदिन होने वाली मौतों की संख्या 30 से 40 के बीच सीमित है।
मणिपुर: 22 जून के बाद मणिपुर ने सबसे ज्यादा दैनिक पॉजिटिविटी रेट 12.9 प्रतिशत दर्ज की गई, 669 जांच पॉजिटिव पाई गई और 16 अन्य मरीजों की मौत हो गई। मणिपुर में 5,31,004 लोगों को कोविड-19 से बचाव के टीके लगाए गए हैं, जिनमें से 83,139 को उनकी दूसरी खुराक लगी है।
मेघालय: स्वास्थ्य विभाग 30 जून को जीनोम सीक्वेंसिंग के लिए 75 और नमूनों को भेजेगा। रविवार को प्रमुख सचिव, स्वास्थ्य, संपत कुमार ने कहा कि पहले भेजे गए 200 स्वाब नमूनों में एक भी डेल्टा प्लस वेरिएंट नहीं था। राज्य सरकार को मिली जीनोम सीक्वेंसिंग रिपोर्ट ने प्रदेश में सार्स-कोव-2 के अत्यधिक संक्रामक डेल्टा वेरिएंट के मौजूद होने की बात सामने आई, जो राज्य में अस्पताल में भर्ती होने की ऊंची दर के लिए जिम्मेदार है। थोड़े समय के लिए सुस्ती के बाद, राज्य में स्वस्थ होने वालों की संख्या रविवार को नए मामलों की संख्या से ज्यादा हो गई। पिछले 24 घंटों में 462 नए मामलों की तुलना में 570 मरीज संक्रमण से स्वस्थ हो गए। रविवार को संक्रमण से दो अन्य मरीजों की मौत हो गई, जिससे मृतकों की संख्या बढ़कर 819 हो गई। कुल सक्रिय मामले अब 4,558 हैं, जबकि अब तक संक्रमण से स्वस्थ होने वाले रोगियों की संख्या 43,070 पहुंच गई है।
नगालैंड: रविवार को नगालैंड में कोविड-19 के 111 नए मामले और शून्य मौतें दर्ज की गईं। सक्रिय मामले 1523 हैं, जबकि कुल संख्या 24,961 पहुंच गई है। रविवार को भारत में कोविड-19 के 50,040 नए मामले और 1258 मौतें दर्ज की गईं। सक्रिय मामले 5,86,403 हैं, जबकि कुल पॉजिटिव मामलों की संख्या 3,02,33,183 है। टीकाकरण केंद्रों पर भीड़ को रोकने के लिए शहरी क्षेत्रों में कोविड टीकाकरण के लिए ऑनलाइन रजिस्ट्रेशन लागू किया गया है। राज्य की प्रतिरक्षण अधिकारी डॉ. रितुथुर का कहना है कि इंटरनेट की समस्या को देखते हुए ग्रामीण क्षेत्रों को और उन लोगों को ऑनलाइन रजिस्ट्रेशन से छूट दी गई है, जिनके पास स्मार्ट फोन नहीं है या वे इसे चला नहीं सकते हैं।
सिक्किम: रविवार को जांच किए गए 817 नमूनों में सिक्किम ने कोविड के 170 नए पॉजिटिव मामले दर्ज किए। एक भी मौत नहीं हुई। कोविड के नए मामलों में से 65 पूर्वी जिले में, 55 पश्चिम में और 50 दक्षिण में मिले। 203 लोगों के स्वस्थ होने के साथ राज्य में सक्रिय मामलों की कुल संख्या 2,137 है।
महत्वपूर्ण ट्वीट्स